Збіраемся вяртацца на аэрадром, як вялікая ўспышка агню ў паветры над Асіповічамі прыцягнула нашу ўвагу. Падобныя ўспышкі бываюць, калі снарад трапіць у самалёт. Што гэта? Няўжо зенітка збіла машыну? Загадку разгадалі пасля пасадкі. Аказалася, што з баявога задання не вярнуўся самалёт старшага лейтэнанта Зінчанкі — у цемры сутыкнуўся з самалётам лейтэнанта Баскаева. Зінчанка са сваімі сябрамі штурманам і радыстам тры дні былі з партызанамі да вызвалення Асі-повіч. Там яны даведаліся аб выніках нашай работы. Вось што запісана аб гэтым у гісторыі Днепрапятроўскай дывізіі: “…Члены экіпажа Зінчанкі, пацярпеўшага ад сутыкнення ў паветры, паведамілі, што пасля налёту на чыгуначны вузел Асіповічы, там загарэлася два эшалоны з боепрыпасамі. Яны ўзрываліся 2 дні. Знішчаны сховішчы з гаручым і воін-скай маёмасцю. У выніку панікі сярод аховы лагера разбеглася больш за дзве тысячы ваеннапалонных, а таксама грамадзян з эшалона, які быў падрыхтаваны да адпраўкі на захад”.